Here is a page extracted from Wikipedia that may contain CSS, HTML, and a lot of unformatted text.

Title: Cap d'Ixalenques
Content: O Cap d'Ixalenques (en castellano Forca Estasen) ye una tuca de 3.019 m d'altaria, con una prominencia de 33 m, que se troba en o macizo d'a Maladeta, provincia de Uesca (Aragón).

Toponimia
Ye adedicada a l'alpinista catalán Lluís Estasen i Pla.

O suyo nombre tradicional lo prene manimenos d'a vall d'Ixalenques y ista d'a ixalenca (nombre benasqués, sarguera en aragonés cheneral y salenca en catalán), un tipo d'arbusto d'as riberas, muit frecuent en os ríos d'o Pireneu, que tiene os trallos resistents encara que muit flexibles, y por ixo d'antes s'emplegaban ta ligar os trancos d'as navatas.

A palabra ixalenca viene d'una forma hipotetica *SALENCA en latín y amuestra a misma evolución fonetica que ixaringa, ixufre, ixarrallón y ixoriguer, a on a S- inicial d'o latín ha evolucionau ta una x-. Se piensa que a terminación -enca fa de sufixo igual como en albenca. A palabra salenca se documenta tamién en catalán y en occitán (bi ha una carrera en Tolosa que se diz Carrièra de las Salencas en occitán y Rue des Salengues en francés).

Vinclos externos
  En "Mendikat".

Referencias 

Montanyas d'a provincia de Uesca
Montanyas d'o Pireneu aragonés
Montanyas d'o Pireneu axial
Tresmils d'o Pireneu aragonés
Montanyas de Benás
Montanyas de Montanui
Montanyas d'o Parque Natural de Pocez-Maladeta
Macizo de la Maladeta
Montanyas de Ribagorza